
Glancanje palube 
na brodu koji tone 


Da li znate koliko će koštati vanredni 
predsednički izbori? Troškovi za 
sprovođenje i finansiranje vanrednih 
predsedničkih izbora u Srbiji biće 
najmanje tri puta veći od 600 miliona 
dinara budžetske rezerve koju Vlada 
namerava da celu spuca na izbore. Za 
organizovanje procesa izbora potrebno 
je, prema zvaničnim podacima, oko 
milijardu dinara, za njihovo finansira- 
nje predviđeno je još 843 miliona dina- 
ra, dakle ukupno skoro dve milijarde 
dinara. Za ove dve milijarde dinara bilo 
bi moguće pokriti troškove studiranja 
za 20.000 samofinansirajućih studenata, 
isplatiti 400.000 dečijih dodataka ili 
renovirati 100 domova zdravlja. 

Jedan od poslednjih poteza odnedavno 
bivšeg predsednika Borisa Tadića bio 
je najava tendera za novog strateškog 
partnera železare u Smederevu. To je ona 
železara koja nije ,,Sartid cc , ali više nije ni 
,,Ju Es Stil cc , pa je novinari zovu „Železa- 
ra cc . Pre par meseci su nas kriminalci na 
vlasti lagali da su je platili jedan dolar, 
skrivajući od javnosti da su preuzeli dug 
od 40 miliona dolara, i sada nastavljaju da 
lažu preko svojih medija ponavljajući nam 
da su je kupili za jedan dolar. Valjda misle 
da smo idioti pa se nećemo dosetiti. 

U međuvremenu, Dinkić nastavlja 
da ,,stimuliše cc strane korporacije sa 
po 10.000 evra za svako novo radno 
mesto koje se otvori u sklopu njegove 
predizborne kampanje. Radnici koji su 
u tim firmama nečovečno eksploatisani 
dobijaju između 150 i 200 evra mesečno, 
a visoko kvalifikovani čak i do 300 evra. 
No, pošto firma za otvaranje radnog 
mesta dobija 10.000 evra od države, to 
znači da prvih tri do pet godina radnici bi- 
vaju plaćeni od državnog novca, a strana 


korporacija je slobodna da ih eksploatiše 
i iz njih izvuče koliko god može profita. 
Nakon tih nekoliko godina korporacija 
može i da zatvori pogon u Srbiji, a Boris 
Tadić će sigurno imati razumevanja za 
to, kao što je imao razumevanja za ,,Ju Es 
Sartid cc . 


SVI su 

ISTI 



POLITIČAR JE 
KRIMINALAC 

Dok oni igraju svoje igre, beogradska 
berza iz nedelje u nedelju pada sve niže. U 
većini medija dato je objašnjenje kako na 
berzi nema aktivnosti stranih investitora 
zato što ih je „zahvatila praznična atmo- 
sfera cc , te da je indeks najlikvidnijih akcija, 
Belex 15, u ponedeljak 9. aprila izgubio 
na vrednosti 0,4 odsto. Zapravo, u toku 
prošle nedelje Belex 15 je ukupno opao 
za 2,5 procenta i to je četvrta nedelja 
za redom kako Belex 15 pada. Najviše 
se trguje akcijama javnih preduzeća, 
Dinkićevim šarenim lažama od prošlih 
izbora, preko kojih se stvara privid neke 


tržišne aktivnosti, a akcije beogradske 
Agrobanke (AGBN) stropoštale su se 
protekle sedmice za 32,4 odsto, spustivši 
se na novi istorijski minimum od 971 
dinara po akciji. 

Pamtimoštasu radili 

Istovremeno, dugovi prema bankama 
uveliko su prešli 20 milijardi evra! Prema 
našminkanim podacima Kreditnog bi- 
roa, građani bankama duguju 5,5 milijar- 
di evra, a kompanije oko 13 milijardi 
evra. Sa poslednjim danom prošle godine, 
90.433 građana, oko 16.000 preduzeća i 
blizu 10.500 poljoprivrednika je kasnilo 
sa otplatom kredita. Kada su građani u 
pitanju, broj onih koji ne mogu da na 
vreme plate ratu svakog meseca raste za 
0,1 odsto. Sada je to 3,9 posto, pretho- 
dnog meseca je bilo 3,8, pre toga 3,7 
posto. 

Pritisnuti kreditima, mnogi radnici su 
onemogućeni da se sindikalno organizuju 
i bore za bolje uslove života i rada, zato što 
su ucenjeni gubitkom posla koji sa sobom 
povlači nemogućnost otplaćivanja kredi- 
ta. Sa dužničkom omčom oko vrata, ljudi 
su gurnuti u očaj i beznađe, dovedeni u 
stanje sve intenzivnijeg neprestanog stre- 
sa. Na sličan način je između 2001. i 2006. 
godine, nakon rasparčavanja „Zastave” iz 
Kragujevca, umrlo preko 1000 radnika 
ove fabrike. Iscrpeli su ih od sramote, od 
užasa, od toga što gledaju gladnu decu, 
što ih idioti na vlasti prave budalama, 
što su fabrike date kriminalcima i ratnim 
zločincima. Neka bude jasno da je svaki 
radnik koji umre od stresa i bede zapravo 
ubijen. Kao što je ubijen svako ko pogine 
na radu usled dotrajalih mašina i odsustva 
ikakve zaštite. Kao što je ubijen svako ko 
umre od života ispunjenog mrcvarenjem 
i poniženjima, kalkulisanjem šta će sutra 
da se jede, šta reći deci kada traže nove 
patike i čime se grejati na zimu. Ova 
ubistva i druge zločine nad radničkom 
klasom mi pamtimo i nikada ih nećemo 
zaboraviti. Doći će vreme kada će narod 
suditi odgovornima, možda i ranije nego 
što bi bilo ko očekivao. 


N AJ H ER0JSKIJA REC N A SVIM JEZICIMA JE - REVOLUCIJA” (Judžin Pebs) 






AKTUEINO 


Vreme iezabesplatno obrazovanje 


Tokom poslednjih pet godina, 
dok je neoliberalna reforma 
visokog obrazovanja uzimala 
maha, rastao je i revolt među 
studentima zbog izuzetno sku- 
pog i nekvalitetnog obrazovanja. 
Do sada su studentski protesti 
u Srbiji bili neuspešni, između 
ostalog i zbog loših zahteva koji 
su često bili toliko konfuzni da su 
zbunjivali i javnost i studente. Bez 
ikakve ozbiljne strategije, studenti 
su se cenkanjem i moljakanjem 
samo još više srozavali ispod 
svog ionako bednog položaja 
pred upravama fakulteta, Mini- 
starstvom i javnošću. 

Nedavno je, naročito nakon 
protesta u jesen 2011, većini 
studenata postalo jasno da se 
jedino radikalnim zahtevima i 
metodama mogu izboriti ele- 
mentarno pravo na kvalitetno 
obrazovanje. Shvativši da ih me- 
kani, tzv. ,,realni“ zahtevi nisu 
nikuda doveli, studenti su odluči- 
li da ponovo započnu borbu, ali 
sada sa zahtevom za besplatnim 
obrazovanjem, koji će ujediniti 
nezadovoljne studente. Tako 
je prošle nedelje „Inicijativa za 
studentski sindikat“ organizovala 
protest pod nazivom „Besplatno 
obrazovanje za Srbiju“. Ovo je bio 
prvi studentski protest u našoj 
zemlji na kome je javno i jasno 
istaknut zahtev za besplatnim 
tj. potpuno javno finansiranim 
obrazovanjem. 

Zašto besplatno 
obrazovanjeP 

Mnogi nas ubeđuju kako zahtev 
za besplatnim obrazovanjem 
nije realan, da se školstvo svuda 
u svetu plaća, kao i da država 
nema dovoljno novca da finansi- 
ra sve studente na budžetu. To su 
mahom isti oni koji su imali pra- 
vo da se školuju besplatno, a danas 
smatraju da ne treba svako da se 
školuje,pazagovarajuprivatizaciju 


fakulteta i kasapljenje obrazovanja 
kako bi se ono podredilo isključi- 
vo potrebama tržišta. 

Nije istina da se obrazovanje svu- 
da plaća - besplatno je u četrnaest 
evropskih zemalja (Mađarskoj, 
Finskoj, Sloveniji, Norveškoj, 
Belorusiji...), kao i u mnogim ze- 
mljama na drugim kontinentima. 
Danas se izbudžetaizdvaja svega 0,9 
posto za visoko obrazovanje, ali se 
zato troše ogromne količine novca 
na poslaničke plate, na luksuzne 
vozne parkove, čak i na formiranje 
novih policijskih jedinica koje će 
brutalno razbijati svaki pokušaj 
organizovanja eksploatisanih. Da- 
kle, nije tačno da nema novca za 
školstvo. Da je zahtev za besplat- 
nim obrazovanjem i te kako realan, 
svedoče i protesti koji su u Grčkoj 
organizovani sredinom 2005. go- 
dine. kada su blokirani gotovo svi 
fakulteti i srednje škole, nakon 
što je predložen zakon kojim bi 
se uvele školarine, a obrazovanje 
komercijalizovalo. Blokade su tra- 
jale nešto više od četiri meseca, 
nakon čega je ovaj zakon povučen. 

Obrazovanje je javno dobro 
koje treba da služi napretku či- 
tavog čovečanstva i predstavlja 
elementarno pravo svakog čoveka, 
te zato, kao i lečenje, treba da bude 
potpuno besplatno. Mnogi studen- 
ti širom sveta shvatili su značaj 
borbe za kvalitetno i besplatno 
obrazovanje, pa se tako ozbiljni i 
masovni protesti u poslednje vreme 
organizuju u Čileu, Španiji, Italiji, 
Češkoj, Engleskoj itd. Ozbiljan 
studentski pokret koji zastupa pro- 
gresivne ideje počeo je da niče i 
na Balkanu, pa je tako pre godinu 
dana formirana mreža borbenih 
studenata „Balkan student“, koja 
je okupila studentske grupe iz 
Makedonije, Srbije, Hrvatske, Bo- 
sne i Hercegovine, Bugarske. Ova 
mreža se širi i na ostale zemlje 
Balkana, a organizacije članice su 
sve aktivnije u svojim zemljama. 

Milan Lukić 


Održan sastanakmreže 
„Balkan student “ u Sarajevu 

Prošlog vikenda, od 6. do 8. 
aprila u Sarajevu je održan 
treći sastanak mreže „Balkan 
student“ koja okuplja diretno- 
demokratske studentske grupe 
sa Balkana, koje se bore za 
besplatno obrazovanje. Mreža 
je osnovana prošlog aprila u 
Skoplju kako bi studenti sa 
Balkana razmenjivali iskustva, 
koordninisali svoju borbu, i 
tako jačali svoje organizacije. 
Vrlo brzo smo zaključili da se 
komercijalizacija i tendencije 
privatizacije obrazovnog siste- 
ma na Balkanu svuda sprovode 
po istom receptu, što nas je još 
čvrće povezalo u zajedničkoj 
borbi. 

Mreži su do sada pristupili: 
Sloboden Indeks (Skoplje), 
Autonomni studenti (Rijeka), 
Studentska grupa Jedinstvene 
organizacije za socijalizam i 
demokratiju (Sarajevo), Soli- 
daritet (Priština), Studentski 
glas (Sofija), Sindikat obrazova- 
nja ASI (Beograd), Nezavisna 
studentska inicijativa FMU (Be- 
ograd). Na sastanku u Sarajevu je 
prisustvovala i Mi Smo Univerza 
(Ljubljana), kao posmatrač u 
procesu pristupanja. 

Sastanak u Sarajevu, protekao 
je vrlo uspešno, sumiranjem ra- 
da od prošlog sastanka u Beogra- 
du oktobra 2011, razmenom ste- 
čenih iskustva iz minulih borbi, 
uz pokretanje novih akcija i 
planiranja narednih poteza. Ta- 
kođe se razgovaralo i o ulozi 
profesora i nenastavnog osoblja 
u zajedničkoj borbi za slobodno 
obrazovanje. Ojačali smo mrežu, 
uspostavili čvršće veze, i ojačali 
pozicijeborbenih studenatapred 
napadom političke i ekonom- 
ske elite na obrazovni sistem na 
Balkanu. 

K.R. 



ex-Idolmladih 


ZMSREBIDUBUE V 

MobbigP Ne, eksploaiacfla! 

Sistem živi upravo od stalnog ponižavanja i pljačkanja 
radnika. Koji smisao onda ima navodno zalaganje da se spre- 
či „mobing" na radnom mestu? 



Pre gotovo dve godine Skupština Srbije je 
usvojila zakon o „sprečavanju zlostavlja- 
nja na radu”, poznatiji u narodu kao zakon 
o mobingu. Zakon, kao i većina novih 
zakona u Srbiji, nije po sebi doneo nikakve 
promene, ali je priča koju j e vladajuća klasa 
plasirala prilikom promocije ovog zako- 
na, nažalost, našla plodno tle u jednom 
delu beznadežne i zbunjene radničke 
klase. Neki radnici i dalje smatraju da je 
borba protiv „mobinga” najradikalniji 
potez u borbi protiv gazda. Mislimo da 
je potrebno ukazati na nekoliko stvari 
povodom tog pitanja. 

Zlostavljanje, prema tom zakonu, 
predstavlja svako „aktivno ili pasivno 
ponašanje prema zaposlenom ili grupi 
zaposlenih koje se ponavlja, a koje za cilj 
ima ili predstavlja povredu dostojanstva, 
ugleda, ličnog i profesionalnog integrite- 
ta, zdravlja, položaja zaposlenog”. Pod 
zlostavljanjem se, prema ovom zakonu, 
podrazumeva i „ponašanje koje izaziva 
strah ili stvara neprijateljsko, ponižavaju- 
će ili uvredljivo okruženje, pogoršava 
uslove rada ili dovodi do toga da se 
zaposleni izoluje ili navede da na sopstve- 
nu inicijativu otkaže ugovor o radu ili 
raskine radni odnos”. 

Istorija svakog dosadašnjeg društva je- 
ste istorija klasnih borbi. Živimo i radi- 
mo u kapitalizmu, sistemu koji počiva na 
eksploataciji. Vladajuća klasa otima vi- 
šak vrednosti koji radnici stvaraju svojim 
radom. U toku je nemilosrdni klasni 
rat u kome mala grupa ljudi brutalnom 
represijom, uz pomoć svojih vojski, 
policija, popova, hitlera, advokata, sudi- 
ja i političara drži u pokornosti većinu 
čovečanstva. Ovaj sistem se bazira na 
uništavanju dostojanstva radnika, stal- 
nim podjarmljivanjem autoritetu kapita- 
la. Ovaj sistem živi od stalnog ponižavanja 
i pljačkanja radnika. Čak i sam odlazak na 
radno mesto sa prosečnim uslovima rada 
štetan je po zdravlje i dostojanstvo. Ljudi 


se, po definiciji, izoluju jedni od drugih 
u ovakvom sistemu - on gaji krvoločno 
takmičenje i gušenje solidarnosti među 
ljudima - njemu su potrebni izolovani 
pojedinci koje je lako kontrolisati, a ne 
organizovane mase koje mogu da se izbo- 
re za svoja prava. Pa u čemu je onda stvar? 
Kako neko pri čistoj svesti može poverova- 
ti u to da je u takvom sistemu moguće da 
postoji radno mesto na kome će radnik bi- 
ti tretiran sa dostojanstvom, bez ponižava- 
njaivređanja? 

Zakon o mobingu je samo još jedna od 
varki kojima ovaj sistem pokušava da 
prevari radnice i radnike pokušavajući da 
stvori iluziju o tome da se zalaže za radnička 
prava. To što se ona nigde ne poštuju samo 
je, navodno, posledica nekih konkretnih 
loših ljudi, a ne sistema u celini. Ovakvim 
perfidnim obmanjivanjem sistem poku- 
šava da pasivizuje mase i njihov gnev i 
energiju usmeri na „sistemsko” rešavanje 
problema. Umesto da blokiramo ulice, 
štrajkujemo i okupiramo radna mesta, 
gazde bi volele da sa nama, i sa njiho- 
vim skupim advokatima, diskutujemo o 
tome da li nas pljačkaju poštujući naše 
dostojanstvo ili ne. 

O vo, naravno, ne znači da radnici ne treba 
da koriste prava koja im zakon o mobingu 
daje u pravnim postupcima protiv gazda. 
Treba koristiti sve rupe i kontradikcije ko- 
je postoje u sistemu i koje mogu doprineti 
borbi za slobodu, ali treba biti svestan 
onoga što je uzrok svih naših problema - 
sistema - vladavine kapitalističke klase nad 
radništvom i seljaštvom. 

Jovan Mrkaja 

Da ll sio 
znali O 

...da SAD imaju vojni program 
kojim obučavaju delfine da 
prenose ekslpoziv i zatim se 
raznesu njime. Ime programa 
je ,,Napredni morski biloški sis- 
temi" (AMBS). 

Direktna akcija se finansira vašim 
donacijama. Svakome ko pomogne sa 
više od 500 dinara slaćemo DA na 
kućnu adresu u narednih šest meseci. 


Nestašni 
flački izled 

Predivni prolećni dani poklopili su se sa 
najradosnijim hrišćanskim praznikom. 
Provodite ga u društvu najmilijih, u 
društvu onih o kojima brinete, razgovara- 
te i sanjate tokom čitave godine. Oni su 
vam sve i svja, bez njih ste go pištoljL. 
Nalazite se u bajkovitoj šumici kraj bistre 
planinske rečice. Cvetković je već raspalio 
roštilj, Koštunica skuplja travčice i cvetiće 
za salatu, Čeda od lokalnih đilkoša 
pokušava da završi nešto za bolji štimung, 
dok Mrka već satima bezuspešno sklapa 
kineski šatorčić. Toma nežno prebira žice 
na cvećem okićenoj gitari, setno zagledan 
u Jadranku koja se nedaleko od njega 
sunča u toplesu. Čanak i Đelić izlaze iz 
šume noseći pod miškom sveže ,,ubrane“ 
veprove, Drašković i Zukorlić kače lovinu 
na granu, seku je, vade joj creva i sole. Stiže 
i Velja sa dva kanistera šljive, sledi ga mazni 
Boris koji trijumfalno spušta sanduke piva 
u studenu rečicu. Palma i Kandićka već su 
zajapureni od jurcanja za frizbijem. Đilas 
i Vučić se kikoću puštajući zmaja, drže se 
za ruke, puće usnice i trepću okicama. A 
Jorgovanka, Slavica, Pop Lazićka i Teofil 
devojačkim kikotom rasteruju bambije 
dok naskaču na „trule kobile“. 

Dan je već na umoru, lolalo se i bekrijalo, 
tucalo se, žvakalo i pilo. Vreme je večere, 
a roštilj davno smazan. Tada Dinkić 
i Dačić siđu do reke, gde zbare neku 
dvojicu pecaroša da im se pridruže u 
lovu. Ubrzo potom, Mlađan i Мса se 
vraćaju s nepoznatom lovinom u krvavim 
džakovima. Kažu da su se ova dva alasa 
umorila i otišla kući, a ni riba ne grize, po 
štapove i pribor će doći ujutru. Vas šalju 
po pivo i rizle na pet kilometara udaljenu 
pumpu koja radi i praznikom, taman da 
se vratite dok oni pripreme ulov. Vraćate 
se tek nakon dva sata po mrklom mraku. 
Pij ana družina postaj e bahata, povraćaju po 
vama i dobacuju vam lascivne komentare 
dok jedete poslednju šniclu mesa vama 
nepoznatog ukusa. 

Na trenutak se sve utiša. Plamičak s 
petrolejke baca sablasne senke na njihove 
krvave očnjake, okružuju vas i ćutke se 
približavaju vadeći ogromne kame. 



^Dinektnu akciju možete nabaviti na sledećm mestimač' 

BEOGRAD: Kulturni centri REX i CZKD; 
Knjižare PLATO i BEOPOLIS; Kafići BROD, 
BRATFIDELi BRATČE. 

KRAGUJEVAC: Kafane MAGMA i MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. 

NIŠ: Udruženje ŽENSKI PROSTOR. 
ZAJEČAR: Omladinski centar ZAJEČAR. 

Atina, 8. aprila. U jednoj od zgrada 
Ministarstva uprave Grčke, u centru 
Atine, eksplodirala je zapaljiva bomba, 
izazvavši požar. „Rojters” javlja da je 
eksplozija odjeknula u ranim jutarnjim 
satima i da je nastala „veća materijalna 
šteta”. Policija smatra da iza ove akcije 
stoji „Pokret 12. februar” koji je nedavno 
preuzeo odgovornost za postavljanje 
bombe u podzemnoj željeznici. Naziv ove 
organizacije odnosi se na datum kada je u 
grčkoj skupštini izglasan novi paket mera 
štednje na zahtev EU i MMF, kojim se 
najavljuje otpuštanje 150.000 radnika u 
javnom sektoru do 2015. godine. 

Grčka koaliciona vlada, predvođena 
premijerom Lukasom Papademosom, 
osudila je napadkao pokušaj destabilizacije 


zemlje pred parlamentarne izbore koji su 
zakazani za 6. maj. 

Štrajk aerodromskog osoblja u 
Keniji 

Aviosaobraćaj u Keniji je narušen, a 
brojni domaći i inostrani letovi kasne ili 
se otkazuju zbog štrajka aerodromskog 
osoblja. U trenutku objavljivanja vesti, štrajk 
kojim aerodromski radnici traže poveća- 
nje zarada, trajao je već tri dana. Uprava 
Kenijskih aerodroma odbila je da pregova- 
ra sa štrajkačima, pozivajući se na odluku 
privrednog suda da je štrajk nelegalan, a 
sam štrajk je nazvala „dezerterstvom”, koje 
će, ukoliko se radnici do 8. aprila ne vrate 
na posao, biti kažnjeno otpuštanjima. (The 
Star, 8. aprila) 


„Revolucija” u Egiptu bila je obična 
farsa! 

Nekoliko desetina radnika iz javnog sekto- 
ra zaposelo je hol zgrade državnog saveta 
Egipta u Kairu, protestujući zbog najavljenog 
poništavanja renacionalizacije četiri velike 
firme. Prethodnog dana, sud je pozvao 
vojsku da obezbedi rad državnog saveta, 
tako da je nekolicina radnika bila pretučena i 
sprečena da uđe u sudnicu. 

U septembru prošle godine renacionalizo- 
vano je nekoliko preduzeća u Egiptu, što je 
bilo pozdravljeno od strane velikog broja 
radnika koji su u procesu privatizacije ostali 
bez posla. Na ovakvu odluku, međutim, 
nedavno su uložili žalbu bivši premijer Esam 
Šaraf i nekolicina privatnih „investitora”. 
(Ahram Online, 3. aprila) 


Centar za liberterske studije predstavlja: 

MUZIKA REV0LUCIJE 

Audio disk sa originalnim verzijama rev- 
olucionarnih pesama iz perioda Revolucije 
u Španiji, 1936. godine. Uz disk se dobija i 
knjižica sa tekstovima pesama i fotografijama. 



Cena: 200 din. 


Publikacije CLS-a možeš naći u svim boljim 
knjižarama ili naručiti direktno od nas: 

e-mail: cls@inicijativa.org 
web: www.inicijativa.org/tiki/cls 


Denketove 
šifrovane riječi 


5 


7 8 


11 


Отспг huicJz 



I. tvrdokrilna insektuljica; 2. glumac i 
reditelj Gibson, kada se nađe u sosu; 

3. povezuje sumrak sa Zamfirom; 

4. telesna tečnost, nije svelimfa; 

5. vrsta akorda, nije molmitor; 

6. ženski neroditelj, amajka; 7. navijač 
iz tabora suprotnog od psihogrobara; 

8. suprotna je od ženskatle; 9. prvi 
balapas poslat u balasvemir; 10. bivša 
supruga pokojnog Sonibedžije; 

II. sporije je od trkočašća; 

12. kamionštab za manja vozila. 

Rešenja iz prošlog broja: 

1. kengur; 2. ustaša; 3. čedomorka; 4. Paragvaj; 
5. Neimar; 6. praziluk; 7. brineta; 8. džamija; 

9. Latinka; 10. Šumadija; 11. franšiza; 

12. karanfil. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti 
i solidarnosti, lišeno svih oblika represije, hijerarhije i vlasti čoveka nad 
čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Uredništvo: Kosta Ristić, RatiborTrivunac, Tadej Kurepa, Milan Lukić, 
Slobodan Stamenčić i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/9382-382 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 

































































































